smcproject/ml-wiki-sentences huggingface dataset:
ഷേബാലി ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
മലയാളത്തിലെ കഥാകാരനും ബാലസാഹിത്യകാരനുമായ ഒരു പുരോഹിതന്റെ തൂലികാ നാമം.
കേരളത്തിലെ എല്ലാ ബാലമാസികകളിലും കഥകളും ബാലകവിതകളും  എഴുതിയിരുന്നു.
70-80 കളിൽ നിരവധി റേഡിയോ നാടകങ്ങൾ ആകാശവാണിക്കു വേണ്ടി തയ്യാറാക്കിയിരുന്നു.
80-കളിൽ പൂഞ്ചോല ബാലമാസികയുടെ പത്രാധിപരായിരുന്നു.
ഇപ്പോൾ അമേരിക്കയിൽ മലയാളി സംഗമം എന്ന ഒരു ഓൺലൈൻ പത്രത്തിന്റെ ബ്യൂറോ ചീഫ് ആയി പ്രവർത്തിക്കുന്നു .
ഇദ്ദേഹം ഇന്ത്യാ പ്രസ്സ് ക്ലബ് ഫിലാഡൽഫിയ ചാപ്റ്ററിന്റെ ഡയറക്ടർ ബോർഡിലെ അംഗമാണ് ഗ്രന്ഥങ്ങൾ പൊന്നിമലയുടെ താഴ്‌വാരങ്ങളിൽ (നോവൽ) സ്വപ്നത്‌ പനേഹ്‌ (നോവൽ) മനസൊരു സാക്ഷി (റേഡിയോ നാടകങ്ങൾ) അവലംബം
സാത്താൻ സാത്താൻ : ഒരു പെയിന്റിംഗ്
മനുഷ്യർക്ക് പൈശാചികാംശം നല്കുന്നതും, ദൈവത്തിന് എതിരായി നടക്കാനും, മതപരമായ കാര്യങ്ങളിൽ തടസ്സമുണ്ടാക്കുന്നതുമായി ക്രിസ്‌ത്യൻ, മുസ്ലീം മതങ്ങളിൽ കരുതുന്നതും ആളുകളെ തെറ്റായ വഴികളിലൂടെ നയിക്കുന്നതുമായ ദുഷ്ടശക്തിയാണ് സാത്താൻ അഥവാ ചെകുത്താൻ .
പ്രാചീന ഹീബ്രു ഭാഷയിൽ സാത്താന്‌ 'എതിരാളി' എന്ന്‌ മാത്രമേ അർഥമുള്ളു.
ദൈവത്തിന്റെ ഒരു ദൂതനായിട്ടാണ്‌ സാത്താൻ സൃഷ്ടിക്കപ്പെട്ടത്‌.
അവൻ പാപം ചെയ്യുന്നതിനു മുമ്പ്‌ ഒരു പക്ഷെ അരുണോദയപുത്രൻ എന്നർത്ഥം വരുന്ന ലൂസിഫർ എന്നാണ് അവൻ വിളിക്കപ്പെട്ടിരുന്നത്‌ എന്ന്‌ ബൈബിളിൽ പറയുന്നു സാംഗത്യം
സാത്താൻ ഒരു യഥാർഥ വ്യക്തിയല്ലെന്ന്‌ ചില ആധുനിക പണ്ഡിതന്മാർ പറയുന്നു.
മനുഷ്യന്റെ ഭാവനയിൽ ഉരുത്തിരിഞ്ഞ ഒരു സാങ്കൽപ്പിക കഥാപാത്രമാണ്‌ അവൻ എന്നാണ്‌ അവരുടെ പക്ഷം.
ബൈബിളിലെ പരാമർശങ്ങൾ
ദൈവം ഉണ്ടെങ്കിൽ സാത്താനും ഉണ്ട്‌.
ബൈബിളിൽതന്നെ ക്രിസ്തുവിനെ സാത്താൻ പരീക്ഷിക്കുന്നതും പലരിൽനിന്നും സാത്താനെ ഒഴിപ്പിക്കുന്നതുമായ പരാമർശങ്ങൾ കാണാം.
ജൂതദർശനങ്ങളിൽ സാത്താൻ ദൈവത്തിന്റെ എല്ലാ പദ്ധതികളെയും എതിർക്കുന്നവനും തടസ്സപ്പെടുത്തുന്നവനും വ്യാമോഹം, പ്രലോഭനം എന്നിവ ചെയ്യുന്നവനും ദൈവത്തിനുവേണ്ടി തന്നെ കഷ്ടതകളും പരീക്ഷണങ്ങളും നടത്തുന്നവനും (ഇയോബ്‌, പഴയനിയമം നോക്കുക) എന്നിട്ട്‌ പഴി കേൾക്കേണ്ടിവരുന്നവനും ഒക്കെ ആയിട്ടാണ്‌ നാം കാണുന്നത്‌.
ദൈവികസഭയിലെ ദൈവത്തിന്റെ ആജ്ഞാനുവർത്തികളായ അനേകം 'ദൈവപുത്ര'രിൽ ഒരാളാണ്‌ സാത്താൻ എന്ന്‌ ഇയോബിന്റെ പുസ്തകത്തിൽ (പഴയനിയമം)കാണാം.
പിൽക്കാല ഗ്രീക്ക്‌ മിത്തോളജിയുടെ സ്വാധീനമാവാം സാത്താനെ ലൂസിഫർ എന്നും (പ്രഭാത നക്ഷത്രം, വെള്ളി നക്ഷത്രം, ശുക്രൻ)പറയുന്നുണ്ട്‌.
സെമിറ്റിക്‌ മതങ്ങളിൽ ആണ്‌ സാത്താനെ പ്രകൃതിവിരുദ്ധ, ആസുരശക്തിയായി ഡെവിൾ അഥവാ പിശാചായി വരച്ചു വെച്ചിരിക്കുന്നത്‌.
വിശേഷിച്ചും സ്വർഗത്തിലെ യുദ്ധശേഷം പാതാളത്തിലേക്ക്‌ നിപതിച്ച മാലാഖയായും മനുഷ്യന്റെ സകല പാപങ്ങൾക്കും ഉറവിടമായും അവനെ പാപം ചെയ്യാൻ പ്രേരിപ്പിക്കുന്നവനായും പ്രലോഭനങ്ങൾക്ക്‌ അടിമപ്പെടുന്നവനായും പുതിയ നിയമവും സമാനതകളോടെ ഖുറാനും രേഖപ്പെടുത്തിയിരിക്കുന്നു.
ഭൂതങ്ങളുടെ നായകൻ എന്ന്‌ മത്തായിയുടെ സുവിശേഷത്തിലും ഇഹലോകത്തിന്റെ ദൈവം എന്ന്‌ കോരിയാന്തറിലും (പു.നി) പരാമർശങ്ങൾ കാണാം.
ഇസ്ലാമിക കാഴ്ചപ്പാടിൽ
ഖുറാൻ അനുസരിച്ച്‌ ദൈവസൃഷ്ടി ആയ ആദിമാനവൻ ആദാമിനെ വണങ്ങാൻ കൂട്ടാക്കാതിരുന്ന ഇബിലിസ്‌ ആണ്‌ സാത്താൻ അഥവാ,,
asaassil.
സൈത്താൻ.
അറബിക്‌ ഭൂതങ്ങളായ ജിന്നുകളുടെ അധിപതികൂടിയാണ്‌ ഇബിലിസ്‌.
കറുത്ത കുർബ്ബാന
ജിന്ന് പുറത്തേക്കുള്ള കണ്ണികൾ ചർച്ച് ഓഫ് സാറ്റാൻ Archived 2012-07-01 at the Wayback Machine .
ചർച്ച് ഓഫ് സാറ്റാൻ ഇൻ‌ഫർമേഷൻ പാക്ക് അവലംബം ↑ യഹോവയുടെ സാക്ഷികളുടെ അംഗീകൃത വെബ്സൈറ്റിൽ നിന്നും ശേഖരിച്ചത്.
↑ മലയാള മനോരമ ശേഖരിച്ചത് 2019 ജൂലൈ 18 ↑ ജന്മഭൂമി Archived 2018-01-27 at the Wayback Machine .
സാദത് ഹസൻ മൻതോ ഇംഗ്ലീഷ് വിലാസം https://ml.wikipedia.org/wiki/Saadat_Hasan_Manto പ്രമാണം:സാദത് ഹസൻ മൻതോ.jpg സാദത് ഹസൻ മൻതോ
സാദത് ഹസൻ മൻതോ (English: Saadat Hasan Manto, Urdu:‏‏سعادت حسن منٹو‎; Saʿādat Ḥasan Maṅṫō, 11 May 1912 – 18 January 1955) ഇന്ത്യൻ ഉപഭൂഗണ്ഡത്തിലെ ഒരു പ്രമുഖ ഉർദു ചെറുകഥാകൃത്തായിരുന്നു.
ബ്രിട്ടീഷ്‌ ഇന്ത്യയിലെ പഞാബിൽ ജനിച്ച മൻതോ ഇന്ത്യാ വിഭജനത്തിനു ശേഷം പാകിസ്താനിലേക്ക് കുടിയേറിയ മൻതോ പാകിസ്താനിലെ ലാഹോറിൽ വെച്ച് 1955ൽ, തൻറെ നാൽപ്പത്തി രണ്ടാം വയസ്സിൽ മരണപ്പെട്ടു.
ഇന്ത്യാ വിഭജനത്തിൻറെ അനന്തര ഫലങ്ങൾ തീക്ഷണമായി പകർത്തിയ ചെറു കഥകളുടെ പേരിലാണ് മൻതോ ഇന്നും ഓർമിക്കപ്പെടുന്നത്.
തോബാ തെക് സിംഗ് ഖോൽ ദോ, തണ്ടാ ഘോഷ് എന്നിവയാണ് അദേഹത്തിൻറെ ഏറ്റവും പ്രശസ്തമായ കഥകൾ.
ജീവിതരേഖ കൃതികൾ കൂടുതൽ വായനക്ക് The Pity of Partition: Manto’s Life, Times, and Work across the India-Pakistan Divide.
Ayesha Jalal, Princeton University Press, 2013.
Life and Works of Saadat Hasan Manto, by Alok Bhalla.
1997, Indian Institute of Advanced Study.
ISBN 81-85952-48-5
സാഡിൽബാക്ക് താഴ്‍വര ഇംഗ്ലീഷ് വിലാസം https://ml.wikipedia.org/wiki/Saddleback_Valley കിഴക്ക് സാൻ ജസീന്തോ പർവതനിരകളിലേക്കും അതിനപ്പുറത്തേക്കും പടിഞ്ഞാറ് നിന്ന് സാഡിൽബാക്കിന്റെ സാന്റിയാഗോ, മോഡ്ജെസ്ക കൊടുമുടികളുടെയും ആകാശ കാഴ്ച.
കാലിഫോർണിയയിലെ സൗത്ത് ഓറഞ്ച് കൗണ്ടിയിലാണ് സാഡിൽബാക്ക് താഴ്‍വര സ്ഥിതിചെയ്യുന്നത്.
താഴ്‍വര മിഷൻ വിയെജോ , ലഡേര റാഞ്ച് , കോട്ടോ ഡി കാസ , ട്രാബുക്കോ മലയിടുക്ക് , റാഞ്ചോ സാന്ത മാർഗരിറ്റ , ലേക്ക് ഫോറസ്റ്റ് , അലിസോ വിയെജോ , ലഗുണ വുഡ്സ് , ലഗുണ ഹിൽസ് , ലഗുണ നിഗുവൽ തുടങ്ങിയ നഗരങ്ങളുടെയും കമ്മ്യൂണിറ്റികളുടെയും ആസ്ഥാനമാണ്.
താഴ്വരയുടെ കിഴക്ക് ഭാഗത്തുള്ള സാഡിൽബാക്ക് പർവ്വത രൂപീകരണത്തിൽ നിന്നാണ് താഴ്‍വരയ്ക്ക് ഈ പേര് ലഭിച്ചത്.
സാഡോ ദ്വീപ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 മാർച്ച് മുതൽ തുടരുന്നു.
ജപ്പാനിലെ നിഗാറ്റാ പെർഫക്ചറിൽ ഉൾപെടുന്ന ഒരു ചെറിയ ദ്വീപാണ് സാഡോ ദ്വീപ് .
സാത്യകി ജാവയിലെ നിഴൽപ്പാവക്കൂത്തിൽ സാത്യകിയുടെ രൂപം.
മഹാഭാരതത്തിലെ കഥാപാത്രവും സത്യകന്റെ പുത്രനുമാണ് സാത്യകി .
കുരുക്ഷേത്ര യുദ്ധത്തിൽ സാത്യകി പാണ്ഡവപക്ഷത്തെ ഒരു അക്ഷൌഹിണിപ്പടയുടെ നായകനായിരുന്നു.
വൃഷ്ണിയുടെ ഇളയ പുത്രനാണ് ശിനി .
ശിനിയുടെ പുത്രനാണ് സത്യകൻ.
സത്യകന്റെ പുത്രനാണ് കൃഷ്ണന്റെ ഉറ്റ മിത്രവും, അർജ്ജുനന്റെ ശിഷ്യനും ആയിരുന്നു.
ഇദ്ദേഹത്തിനു യുയുധനൻ എന്നും പേരുണ്ട്.
അർജ്ജുനന്റെ ശിഷ്യനായിരുന്ന ഇദ്ദേഹം , അർജ്ജുനനൊത്ത വില്ലാളിയായിരുന്നു.
കുരുക്ഷേത്രയുദ്ധത്തിൽ പാണ്ഡവപക്ഷം ചേർന്ന് പോരാടിയ ഇദ്ദേഹം ഭൂരിശ്രവസ്സു, കർണ്ണപുത്രന്മാർ തുടങ്ങി അനേകരെ വധിച്ചു.
സാത്യകി 'മരുത് ദേവത'കളുടെ അംശത്തിൽ ജനിച്ചവനാണെന്ന് മഹാഭാരതത്തിൽ കാണുന്നു.
ദ്രൗപതിയുടെ സ്വയംവരത്തിൽ സന്നിഹിതനായിരുന്ന ഇദ്ദേഹം സുഭദ്രയുടെ സ്ത്രീധനവും വഹിച്ചുകൊണ്ട് ഇന്ദ്രപ്രസ്ഥത്തിൽ പോയിരുന്നു.
യുധിഷ്ഠിരന്റെ അശ്വമേധത്തിലും ഇദ്ദേഹം സന്നിഹിതനായിരുന്നു.
യാദവകുലം നശിക്കാനിടയായ തീർത്ഥയാത്രയ്ക്കിടയിലെ  കലാപം തുടങ്ങിവച്ചത് സാത്യകിയായിരുന്നു.
മദ്യത്തെ യദുകുലം നിരോധിച്ചിരുന്നുവെങ്കിലും യാദവർ ധാരാളം മദ്യവും മാംസവും തീർത്ഥയാത്രയ്ക്കിടയിൽ കരുതിയിരുന്നു.
അവിടെവച്ചു സാത്യകിയും മറ്റു യാദവ പ്രമാണിമാരും നന്നായി മദ്യപിക്കുകയും കൃതവർമ്മാവ് എന്ന മറ്റൊരു യാദവനോട് സാത്യകി അപമര്യാദയായി പെരുമാറുകയും അവഹേളിക്കുകയും ചെയ്തു.
കൃതവർമ്മാവ് തിരികെ സാത്യകിയേയും അപമാനിച്ചു.
തുടർന്ന് സാത്യകി ഒറ്റവെട്ടിന്  കൃതവര്മ്മാവിന്റെ ശിരസ്സ്‌ തെറിപ്പിച്ചു.
തുടർന്ന് കൃതവര്മ്മാവിന്റെ ആൾക്കാരും മറ്റും ഒത്തുകൂടി സാത്യകിയെ എതിരിട്ടു.
ആ മഹാസംഗ്രാമത്തിൽ കൃഷ്ണപുത്രനായ  പ്രദ്യുമ്നനും സാത്യകിയെ സഹായിച്ചു.
തുടർന്ന് നടന്ന കൂട്ടക്കൊലയിൽ സാത്യകി കൊല്ലപ്പെട്ടു.
മരണശേഷം സാത്യകിയുടെ ആത്മാവ് മരുത്ഗണങ്ങളിൽ ചെന്നുചേർന്നു.
സാഡ്‌കോ ഇംഗ്ലീഷ് വിലാസം https://ml.wikipedia.org/wiki/Sadko_(film)
1953-ലെ സോവിയറ്റ് സാഹസിക ഫാന്റസി ചിത്രമാണ് സാഡ്‌കോ (റഷ്യൻ: Садко).
അലക്‌സാണ്ടർ പ്തുഷ്‌കോ സംവിധാനം ചെയ്ത് കോൺസ്റ്റാന്റിൻ ഇസയേവ്, നിക്കോളായ് റിംസ്‌കി-കോർസാക്കോവിന്റെ പേരിട്ടിരിക്കുന്ന ഓപ്പറയിൽ നിന്ന് സ്വീകരിച്ചത്.
റഷ്യൻ ബൈലിനയെ അടിസ്ഥാനമാക്കിയുള്ളതാണ് (ഇതിഹാസ കഥ.) റിംസ്‌കി-കോർസകോവിന്റെ സ്‌കോറാണ് സംഗീതം.
1953 ജനുവരിയിൽ മോസ്ഫിലിം സോവിയറ്റ് യൂണിയനിൽ ഈ ചിത്രം റിലീസ് ചെയ്തു.
പിന്നീട് 1953-ൽ ഇംഗ്ലീഷ് സബ്ടൈറ്റിലുകളോടെ ആർട്ട്കിനോ പിക്ചേഴ്സ് യു.എസ്.എയിൽ വിതരണം ചെയ്തു.
1962-ൽ റോജർ കോർമാന്റെ ദി ഫിലിംഗ്രൂപ്പ് ഇങ്ക് ഇംഗ്ലീഷിൽ ഡബ്ബ് ചെയ്ത് ദ മാജിക് വോയേജ് സിൻബാദ് എന്ന പേരിൽ വിതരണം ചെയ്തു.
1953 ലെ വെനീസ് ഫിലിം ഫെസ്റ്റിവലിൽ സാഡ്കോ "സിൽവർ ലയൺ" അവാർഡ് നേടി.
കൂടാതെ 50 വർഷത്തെ ചലച്ചിത്ര ചരിത്രത്തിലെ ലോകത്തിലെ ഏറ്റവും മികച്ച അഭിനേതാക്കളുടെ പട്ടികയിൽ പ്രധാന നടൻ സെർജി സ്റ്റോലിയറോവിനെ ഫെസ്റ്റിവൽ ജഡ്ജിമാർ ഉൾപ്പെടുത്തി.
അവലംബം External links Sadko (1952 film) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Sadko ഇന്റർനെറ്റ് മൂവി ഡാറ്റാബേസിൽ സാഡ്‌കോ ഓൾമുവീയിൽ Sadko Archived 2019-08-20 at the Wayback Machine .
online at official Mosfilm site (with English subtitles)
സാഡ്‌ലർമ്യൂട്ട് ഇംഗ്ലീഷ് വിലാസം https://ml.wikipedia.org/wiki/Sadlermiut
പ്രധാനമായും കോട്ട്സ് ദ്വീപിലും വാൽറസ് ദ്വീപിന്റെ പരിസരങ്ങളിലും അതുപോലെ ഹഡ്‌സൺ ഉൾക്കടലിലെ സതാംപ്ടൺ ദ്വീപിലും മിക്കവാറും ഒറ്റപ്പെട്ടു താമസിച്ചിരുന്ന ഒരു ഇന്യൂട്ട് ഗ്രൂപ്പായിരുന്നു സാഡ്‌ലർമ്യൂട്ട് .
ഇരുപതാം നൂറ്റാണ്ടിന്റെ തുടക്കത്തിൽ വരെ നിലനിന്നിരുന്ന അവർ ഇന്യൂട്ടുകളിൽനിന്ന് തികച്ചും തികച്ചും വ്യത്യസ്തമായ ഒരു സംസ്കാരവും ഭാഷയും സംരക്ഷിച്ചിരുന്നതിനാൽ ഡോർസെറ്റ് സംസ്കാരത്തിന്റെ അവസാന അവശിഷ്ടങ്ങളാണെന്ന് ചിലർ കരുതിയിരുന്നു.
അവരുടെ സംസ്കാരിക , പ്രാദേശിക പാരമ്പര്യങ്ങളിൽ ഡോർസെറ്റ്, തുലെ സമൂഹങ്ങളുടെ സംയോജിത ഘടകങ്ങൾ കാണിക്കുന്നുവെന്ന് തോന്നുമെങ്കിലും, ജനിതക പഠനങ്ങൾ സൂചിപ്പിക്കുന്നത് അവർ ഡോർസെറ്റ് മിശ്രപാരമ്പര്യം പ്രകടമാക്കുന്നില്ലെന്നും ഒരു അദ്വിതീയമായ ഇന്യൂട്ട് വംശപരമ്പര തെളിയിക്കുന്നുവെന്നുമാണ്.
പലരും സാംസ്കാരിക വ്യത്യാസമെന്ന നിഗമനത്തിലെത്തുന്നത് ഇന്യൂട്ടുകളുടെ പ്രധാന ഭൂപ്രദേശത്തിൽ നിന്നുള്ള അവരുടെ ഒറ്റപ്പെടൽ മൂലമാണെന്നാണ് കരുതപ്പെടുന്നത്.
സാഡ്‌ലർമ്യൂട്ടുകൾ ജനിതകപരമായി തുലെ ആണെന്ന് കണ്ടെത്തിയ 2015 ൽ പ്രസിദ്ധീകരിച്ച ഒരു ഗവേഷണത്തിൽ , അവർ ശിലാ സാങ്കേതികവിദ്യ പോലുള്ള ഡോർസെറ്റ് സാംസ്കാരിക സവിശേഷതകൾ എങ്ങനെയോ സ്വന്തമാക്കിയിരുന്നുവെന്നാണ്.
പരസ്പരവിവാഹം പോലുള്ള വ്യക്തമായ ജനിതക മിശ്രണത്തിന്റെ അഭാവത്തിൽ അവർ ഡോർസെറ്റ് സാങ്കേതികവിദ്യ എങ്ങനെ സ്വന്തമാക്കി എന്നത് ഇന്നും ഒരു രഹസ്യമായി തുടരുന്നു.
സാദത്ത് ഹസ്സൻ മന്തോ
പഞ്ചാബിൽ ജനിയ്ക്കുകയും പിന്നീട് പാകിസ്താനിലേയ്ക്ക് കുടിയേറുകയും ചെയ്ത ചെറുകഥാകൃത്തും, തിരക്കഥാകൃത്തുമായിരുന്നു സാദത്ത് ഹസ്സൻ മന്തോ .
(ജ:മെയ് 11, 1912 – ജനു:18, 1955).
ഉറുദുവിലാണ് അദ്ദേഹത്തിന്റെ മിക്കകൃതികളും പുറത്തിറങ്ങിയത്.
റേഡിയോ നാടകങ്ങളും അദ്ദേഹം രചിച്ചിരുന്നു.
ഇന്ത്യയുടെ വിഭജനവും അതിനെത്തുടർന്നുണ്ടായ സംഭവപരിണാമങ്ങളുമാണ് മന്തോ തന്റെ ചില രചനകൾക്ക് ആധാരമാക്കിയത്.
22 ചെറുകഥാ സമാഹാരങ്ങളും ഒരു നോവലും,അഞ്ചു റേഡിയോ നാടക സംഗ്രഹങ്ങളും,ആത്മകഥാംശമുള്ള രചനകളുടെ രണ്ടുവാല്യങ്ങളും, അദ്ദേഹം തന്റെ സാഹിത്യസപര്യയിൽ പൂർത്തിയാക്കുകയുണ്ടായി.
സാദത്ത് ഹസ്സൻ മന്തോയുടെ തുടക്കം ചില വിശ്വവിഖ്യാതകൃതികൾ ഉറുദുവിലേയ്ക്ക് ഭാഷാന്തരം ചെയ്തുകൊണ്ടായിരുന്നു.
ചെക്കോവ്, ഗോർക്കി, ഓസ്കാർ വൈൽഡ് , വിക്തോർ യൂഗോ എന്നിവരുടെ കൃതികളാണ് അക്കാലത്ത് പ്രധാനമായും അദ്ദേഹം തർജ്ജിമ ചെയ്തിരുന്നത്.
ആദ്യത്തെ ചെറുകഥ ജാലിയൻ വാലാബാഗ് സംഭവത്തെ അധികരിച്ച് എഴുതിയ 'തമാശ'(Tamasha) എന്ന കൃതിയായിരുന്നു.
രചനകളിൽ ലൈംഗിക അതിപ്രസരത്തെച്ചൊല്ലി മന്തോയ്ക്ക്  6 പ്രാവശ്യം ബ്രിട്ടീഷ് ഭരണകാലത്തും, പാകിസ്താനിലും വിചാരണ നേരിടേണ്ടിവന്നിരുന്നെങ്കിലും കുറ്റവിമുക്തനാക്കപ്പെടുകയാണുണ്ടായത്.
"ബു" (Odour), "ഖോൽ ദോ" (Open It), "ഥംണ്ടാ ഗോഷ്ത്" (Cold Meat), and "തോബാ തേക് സിങ്" എന്നീ കൃതികൾ ഏറെ ജനശ്രദ്ധ പിടിച്ചുപറ്റി.
പ്രധാനകൃതികൾ Atishparay (Nuggets Of Fire) - 1936 Chugaad Manto Ke Afsanay (Stories of Manto) - 1940 Dhuan (Smoke) - 1941 Afsane Aur Dramay (Fiction and Drama) - 1943 Lazzat-e-Sang-1948 (The Taste Of Rock) Siyah Hashiye-1948 (Black Borders) Badshahat Ka Khatimah (The End of Kingship) - 1950 Khali Botlein (Empty Bottles) - 1950 Loud Speaker (Sketches) Ganjey Farishtey (Sketches) Manto ke Mazameen Nimrud Ki Khudai (Nimrod The God) - 1950 Thanda Gosht (Cold Meat) - 1950 Yazid - 1951 Pardey Ke Peechhey (Behind The Curtains) - 1953 Sarak Ke Kinarey (By the Roadside) - 1953 Baghair Unwan Ke (Without a Title) - 1954 Baghair Ijazit (Without Permission) - 1955 Burquey - 1955 Phunduney (Tassles) - 1955 Sarkandon Ke Peechhey (Behind The Reeds) -1955 Shaiytan (Satan) - 1955 Shikari Auratein (Women Of Prey) - 1955 Ratti, Masha, Tolah-1956 Kaali Shalwar (Black Pants) - 1961 Manto Ki Behtareen Kahanian (Best Stories of Manto) - 1963 Archived 2008-02-26 at the Wayback Machine .
Tahira Se Tahir (From Tahira to Tahir) - 1971 കൂടുതൽ വായനയ്ക്ക് Life and Works of Saadat Hasan Manto , by Alok Bhalla.
ISBN 81-85952-48-5 .
The Life and Works of Saadat Hasan Manto .
Introduction by Leslie Flemming; trans.
by Tahira Naqvi.
Lahore, Pakistan: Vanguard Books Ltd., 1985.
Another Lonely Voice: The Urdu Short Stories of Saadat Hasan Manto , by Leslie A. Flemming, Berkeley: Centre for South and South east Asian Studies.
Madness and Partition: The Short Stories of Saadat Hasan Manto , Stephen Alter, Journal of Comparative Poetics, No. 14, Madness and Civilization/ al-Junun wa al-Hadarah (1994), pp. 91–100.
Bitter Fruit:The Very Best of Saadat Hassan Manto, edited and tr.
by Khalid Hassan, Penguin, 2008.
Naked Voices: Stories and Sketches by Manto , Ed.
and tr.
by Rakhshanda Jalil.
Indian Ink Roli Books, 2008.
Stars from Another Sky: The Bombay Film World of the 1940s , tr.
by Khalid Hasan.
Penguin India, 2000.
Manto: Selected Stories , tr.
by Aatish Taseer .
Vintage/Random House India, 2008.
ISBN 81-84001-44-4 .
ഓൺലൈൻ ലഭ്യമായ മന്തോയുടെ കൃതികൾ Toba Tek Singh in Urdu and English, plus essays in translation Toba Tek Singh in Hindi or Thanda Gosht (Cold Meat) in English A collection short stories in Hindi My Sahib Archived 2010-02-12 at the Wayback Machine .
First Letter to Uncle Sam Archived 2010-08-19 at the Wayback Machine .
Second Letter to Uncle Sam Archived 2010-08-09 at the Wayback Machine .
Third Letter to Uncle Sam അവലംബം
സാത്ത് ഹിന്ദുസ്ഥാനി ഇംഗ്ലീഷ് വിലാസം https://ml.wikipedia.org/wiki/Saat_Hindustani
ക്വാജ അഹ്മദ് അബ്ബാസ് രചനയും സംവിധാനവും നിർവഹിച്ച് 1969-ൽ പുറത്തിറങ്ങിയ ഹിന്ദി ചലച്ചിത്രമാണ് സാത്ത് ഹിന്ദുസ്ഥാനി ( ദേവനാഗിരി : सात हिन्दुस्तानी, ഉർദ്ദു : سات ہندوستانی ‬ , തർജ്ജമ : ഏഴ് ഇന്ത്യക്കാർ ).
പോർച്ചുഗീസ് ഭരണത്തിൽ നിന്ന് ഗോവയെ സ്വതന്ത്രമാക്കാൻ ശ്രമിക്കുന്ന ഏഴ് ഇന്ത്യക്കാരുടെ കഥയാണ് ചിത്രം പറയുന്നത്.
അമിതാഭ് ബച്ചൻ അഭിനയിക്കുന്ന ആദ്യത്തെ ചലച്ചിത്രമാണിത്.
മലയാള ചലച്ചിത്രതാരം മധുവും ചിത്രത്തിൽ ഒരു പ്രധാന വേഷത്തിൽ അഭിനയിച്ചിട്ടുണ്ട്.
ഉത്പൽ ദത്ത് , ഷഹനാസ്, എ.കെ. ഹംഗൽ , അൻവർ അലി (ഹാസ്യതാരം മെഹമൂദിന്റെ സഹോദരൻ) എന്നിവരാണ് ചിത്രത്തിലെ മറ്റു വേഷങ്ങൾ കൈകാര്യം ചെയ്തിരിക്കുന്നത്.
ബീഹാറിൽ നിന്ന് ഗോവയിലെത്തുന്ന മുസ്ലീം കവിയാണ് അൻവർ അലി ( അമിതാഭ് ബച്ചൻ ).
ഇന്ത്യയുടെ പല ഭാഗത്തു നിന്നും വരുന്ന അഞ്ചു പേർ കൂടി അദ്ദേഹത്തോടൊപ്പം ചേരുന്നു.
ഈ സംഘത്തിലേക്കു മരിയ (ഷെഹനാസ്) കൂടി എത്തുമ്പോഴാണ് ചിത്രത്തിന്റെ കഥ പുരോഗമിക്കുന്നത്.
പോർച്ചുഗീസ് നിയന്ത്രണത്തിലുള്ള ഗോവയാണ് മരിയയുടെ സ്വദേശം.
ഇവർ ഏഴ് പേരും കൂടി ഗോവയിൽ ദേശീയ പ്രസ്ഥാനത്തിനു ശക്തി പകരുകയും പോർച്ചുഗീസ് ഭരണത്തിൽ നിന്ന് ഗോവയെ മോചിപ്പിക്കുകയും ചെയ്യുന്നതാണ് ചിത്രത്തിന്റെ ഇതിവൃത്തം.
അഭിനേതാക്കൾ മധു -  ശുബോദ് സന്യാൽ അമിതാഭ് ബച്ചൻ -  അൻവർ അലി അൻവർ ഷെഹനാസ്  -  മരിയ ഉത്പാൽ ദത്ത് -  ജോഗീന്ദർ നാഥ് ഇർഷാദ് അലി  -  മഹാദേവൻ അൻവർ അലി -  രാം ഭഗത്ത് ശർമ്മ ജലാൽ ആഘ -  സഖാറാം ഷിൻഡെ എ.കെ. ഹാംഗൽ -  ഡോക്ടർ ദീന പതക് കനു സരസ്വത് അണിയറ പ്രവർത്തകർ സംവിധാനം  - ഖ്വാജാ അഹമ്മദ് അബ്ബാസ് കഥ  - ഖ്വാജാ അഹമ്മദ് അബ്ബാസ് തിരക്കഥ  - ഖ്വാജാ അഹമ്മദ് അബ്ബാസ് സംഭാഷണം  - ഖ്വാജാ അഹമ്മദ് അബ്ബാസ് നിർമ്മാണം  - ഖ്വാജാ അഹമ്മദ് അബ്ബാസ് നിർമ്മാണ സെക്രട്ടറി  - എൻ.എം. ത്രിവേദി ഛായാഗ്രഹണം  - എസ്. രാമചന്ദ്ര എഡിറ്റിംഗ്  - മോഹൻ റാത്തോഡ് ഓഡിയോഗ്രഫി  - മിനൂ ബാവ , ബി.പി. ഭരുച പ്രത്യേക പശ്ചാത്തല സംഗീതം -  സതീഷ് ജെ. കൗഷിക് സംഗീത സംവിധാനം  - ജെ.പി. കൗശിക് സഹായി - സുനിൽ കൗശിക് ഗാനരചന  - കൈഫി ആസ്മി ആലാപനം  - മഹേന്ദ്ര കപൂർ പുരസ്കാരങ്ങൾ ദേശീയ ചലച്ചിത്ര പുരസ്കാരം നർഗീസ് ദത്ത് പുരസ്കാരം മികച്ച ഗാനരചനയ്ക്കുള്ള ദേശീയ പുരസ്കാരം - കൈഫി ആസ്മി അവലംബം പുറം കണ്ണികൾ Saat Hindustani ഇന്റർനെറ്റ് മൂവി ഡാറ്റാബേസിൽ Malayalam Actor Madhu on his experience in Saat Hindustani
സാദനി ദേശീയോദ്യാനം
സാദനി ദേശീയോദ്യാനം , ടാൻസാനിയിലെ പതിമൂന്നാമത്തെ ദേശീയോദ്യാനമാണ്.
ഇന്ത്യൻ മഹാസമുദ്രത്തിലെ തീരങ്ങളിൽ വെയിൽകായുന്ന മൃഗങ്ങളെ സഞ്ചാരികൾക്ക് ഇവിടെ കാണുവാൻ സാധിക്കുന്നു.
1062 ചതുരശ്ര കിലോമീറ്റർ വിസ്തീർണ്ണം ഉള്ള ഈ ദേശീയോദ്യാനം 1969 മുതൽ ഒരു ഗെയിം റിസർവ്വായി തുടരുകയും 2005 മുതൽ ഒരു ദേശീയോദ്യാനമായി ഗസറ്റ് വിജ്ഞാപനം നടത്തുകയും ചെയ്തിരുന്നു.
സമുദ്രം അതിർത്തിയായി വരുന്ന ടാൻസാനിയയിലെ  ഏക വന്യജീവി സങ്കേതമാണിത്.
സാൻ ജാസിൻറോ
സാൻ ജാസിൻറോ, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ റിവർസൈഡ് കൌണ്ടി യിൽ സ്ഥിതിചെയ്യുന്ന ഒരു നഗരമാണ്.
ഹയാസിന്ത് പുണ്യവാളൻറെ പേരിൽ അറിയപ്പെടുന്ന ഈ നഗരം സാൻ ജാസിന്തോ താഴ്വരയുടെ വടക്കേ അറ്റത്തായി, തെക്കുഭാഗത്ത് ഹെമെറ്റും കാലിഫോർണിയയിലെ ബ്യൂമോണ്ട് വടക്കായുമാണ് സ്ഥിതിചെയ്യുന്നത്.
സാൻ ജസിന്താ മലനിരകളാണ് താഴ്വരയുമായി ബന്ധപ്പെട്ട മലനിരകൾ.
2010 ലെ സെൻസസ് പ്രകാരംമുള്ള ഈ നഗരത്തിലെ ജനസംഖ്യ 44,199 ആയിരുന്നു.
1870 ൽ സ്ഥാപിക്കപ്പെട്ട ഈ നഗരം 1888 ഏപ്രിൽ 20 ന് സംയോജിപ്പിക്കപ്പെട്ടതും റിവർ സൈഡ് കൌണ്ടി യിലെ ഏറ്റവും പഴയ നഗരങ്ങളിലൊന്നുമാണ്.
സാൻ ജൊവാക്വിൻ താഴ്‍‍വര
സാൻ ജൊവാക്വിൻ താഴ്‍വര അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ മദ്ധ്യ താഴ്വരാ പ്രദേശമാണ്.
ഇത് സക്രാമെന്റോ-സാൻ ജൊവാക്വിൻ‌ നദികളുടെ അഴിമുഖത്തിനു തെക്ക് വശത്താതായാണ് സ്ഥിതിചെയ്യുന്നത്.
സാൻ ജൊവാക്വിൻ നദി ഈ താഴ്‍വരയിലൂടെ ഒഴുകുന്നു.
ഈ താഴ്‍വരയിൽ വടക്കുള്ള ഏഴു കൗണ്ടികളും തെക്കൻ കാലിഫോർണിയയിലെ ഒന്നും ഉൾപ്പെടെയുള്ള പ്രദേശങ്ങളാണുള്ളത്.
വടക്കൻ മേഖലയിലെ സാൻ ജൊവാക്വിൻ , കിംഗ്സ് കൗണ്ടികൾ മുഴുവനായും സ്റ്റാനിസ്ലൌസ് , മെർസ്ഡ് , ഫ്രെസ്നോ കൗണ്ടികളുടെ ഭൂരിപക്ഷവും മഡേറ , ടുലെയർ കൗണ്ടികളുടെ ഭാഗങ്ങളും അതോടൊപ്പം തെക്കൻ കാലിഫോർണിയയിലെ കേൺ കൗണ്ടിയുടെ ഏറിയകൂറും ഉൾക്കൊണ്ടിരിക്കുന്നു.
താഴ്‍വരയുടെ ഭൂരിഭാഗം പ്രദേശങ്ങളും ഗ്രാമീണമേഖലയാണെങ്കിലും അതിൽ ഫ്രെസ്നോ , ബേക്കർസ്ഫീൽഡ് , സ്റ്റോക്ക്ടൺ , മോഡേസ്റ്റോ , ടർലോക്ക് , പോർട്ടർവില്ലെ , വിസാലിയ , മെർസ്ഡ് , ഹാൻഫോർഡ് തുടങ്ങിയ നഗരങ്ങൾ നിലനിൽക്കുന്നുണ്ട്.
സാൻ ജോവാക്വിൻ താഴ്‍വരയിലെ ആദ്യ അധിവാസികൾ യോക്കുട്സ് , മിവോക്ക് ജനങ്ങളായിരുന്നു.
1772 ൽ ഇവിടെയെത്തിയ പെഡ്രോ ഫാഗെസ് ആണ് ഈ പ്രദേശത്തേക്ക് എത്തിയ ആദ്യ യൂറോപ്യൻ വംശജൻ.
സാൻ ജോക്വിൻ താഴ്വര വടക്ക് സാക്രമെന്റോ-സാൻ ജോക്വിൻ നദി ഡെൽറ്റ മുതൽ തെക്ക് തെഹാചാപ്പി പർവതനിരകൾ വരെയും പടിഞ്ഞാറ് വിവിധ കാലിഫോർണിയ തീരപ്രദേശങ്ങൾ (വടക്ക് ഡയാബ്ലോ റേഞ്ച് മുതൽ തെക്ക് ടെംബ്ലർ റേഞ്ച് വരെ) മുതൽ കിഴക്ക് സിയറ നെവാഡയിലേക്കുവരെ വ്യാപിച്ചുകിടക്കുന്നു.
അവലംബം ↑ ↑ Capace, Nancy (1999).
സാൻ ഡിമാസ്
സാൻ ഡിമാസ് , അമേരിക്കൻ ഐക്യനാടുകളിലെ കാലിഫോർണിയയിൽ ലോസ് ഏഞ്ചൽസ് കൗണ്ടി യിലെ സാൻ ഗബ്രിയേൽ താഴ്വര യിൽ സ്ഥിതിചെയ്യുന്ന ഒരു നഗരമാണ്.
2010 ലെ അമേരിക്കൻ ഐക്യനാടുകളിലെ സെൻസസ് രേഖകളനുസരിച്ച് ഈ നഗരത്തിൽ 33,371 പേർ അധിവസിക്കുന്നു.
ഇന്നത്തെ സാൻ ഡിമാസ് നഗരത്തിൻറ വടക്കുഭാഗത്തിനു മുകളിലുള്ള സാൻ ഗബ്രിയേൽ പർവതനിര കളിലെ സാൻ ഡിമാസ് മലയിടുക്കിൻറെ പേരിൽനിന്നാണ് നഗരം അതിൻറെ പേരു സ്വീകരിച്ചത്.
സെൻറ് ഡിസ്മാസ് എന്നതിൻറെ സ്പാനിഷ് പദമാണ് നഗരത്തിൻറെ പേര്.
ഏകദേശം 8,000 വർഷത്തിലേറെയായി തോങ്ക്വ തദ്ദേശീയ അമേരിക്കൻ ഇന്ത്യൻ വർഗ്ഗം മറ്റു വർഗ്ഗങ്ങളും മറ്റു ഗോത്രങ്ങളും പ്രദേശത്തു താമസിച്ചു വന്നിരുന്നു.
അവലംബം ↑ ↑ ↑ {{ cite web }} : External link in | title= ( help ) ↑ {{ cite web }} : External link in | title= ( help ) ↑ ↑ ↑ ↑ ↑ ↑
സാൻ ഡിയേഗോ കൗണ്ടി ഇംഗ്ലീഷ് വിലാസം https://ml.wikipedia.org/wiki/San_Diego_County,_California
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ തെക്കു പടിഞ്ഞാറൻ മൂലയിൽ സ്ഥിതിചെയ്യുന്ന ഒരു കൌണ്ടിയാണ് സാൻ ഡിയേഗോ കൗണ്ടി .
2010 ലെ സെൻസസ് പ്രകാരമുളള ഈ കൗണ്ടിയിലെ  ജനസംഖ്യ 3,095,313 ആയിരുന്നു.
കാലിഫോർണിയയിൽ ജനസംഖ്യാടിസ്ഥാനത്തിൽ രണ്ടാം സ്ഥാനമുള്ള  കൗണ്ടിയും അമേരിക്കൻ ഐക്യനാടുകളിലെ അഞ്ചാമത്തെ ഏറ്റവും ജനസംഖ്യയുള്ള കൗണ്ടിയുമാണ്.
അമേരിക്കൻ ഐക്യനാടുകളിലെ എട്ടാമത്തെ ഏറ്റവും കൂടുതൽ ജനസംഖ്യയുള്ള നഗരമായ സാൻ ഡിയേഗോയാണ് ഈ കൗണ്ടിയുടെ ആസ്ഥാനം.
സാൻ ഗബ്രിയേൽ മൌണ്ടൻസ്
സാൻ ഗബ്രിയേൽ മൌണ്ടൻസ് ( San Gabriel Mountains ), വടക്കൻ ലോസ് ആഞ്ചെലെസ് കൗണ്ടിയിലും പടിഞ്ഞാറൻ സാൻ ബർണാർഡിനോ കൌണ്ടിയിലുമായി സ്ഥിതിചെയ്യുന്ന അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തു സ്ഥിതിചെയ്യുന്ന ഒരു പർവ്വതനിരയാണ്.
ട്രാൻസ്‍വേർസ് റേഞ്ചുകളുടെ ഭാഗമായ ഈ മലനിരകൾ, ലോസ് ഏഞ്ചെലെസ് തടത്തിനും മൊജോവ മരുഭൂമിക്കും ഇടയിലായി പടിഞ്ഞാറ് അന്തർസംസ്ഥാന പാത 5,  കിഴക്കു് അന്തർസംസ്ഥാന 15 എന്നിവ അതിരുകളായി സ്ഥിതിചെയ്യുന്നു.
ഈ പർവ്വതനിരകൾ ലോസ് ആഞ്ചെലെസ ദേശീയ വനത്തിനുള്ളിലും ഈ വനങ്ങളാൽ ചുറ്റപ്പെട്ടും സാൻ ആൻഡ്രിയാസ് ഫോൾട്ടിനെ വടക്കൻ അതിർത്തിയാക്കി സ്ഥിതിചെയ്യുന്നു.
ഈ പർവ്വതനിരകളിലെ ഏറ്റവും ഉയർന്ന കൊടുമുടി പൊതുവേ മൌണ്ട് ബാൽഡി എന്നു വിളിക്കപ്പെടുന്ന മൌണ്ട് സാൻ അന്റോണിയോ ആണ്.
മറ്റൊരു പ്രസിദ്ധമായ കൊടുമുടി മൌണ്ട് വിൽസൺ ആണ്.
പ്രസിദ്ധമായ മൌണ്ട് വിൽസൺ ഒബ്സർവേറ്ററി ഇവിടെ സ്ഥിതിചെയ്യുന്നതോടൊപ്പം ആന്റിന ഫാം എന്നപേരിൽ പ്രദേശിക മാദ്ധ്യമങ്ങളുടെ നിരവധി ട്രാൻസ്മിറ്ററുകളും ഇവിടെ സ്ഥിതിചെയ്യുന്നു.
ഇവിടുത്തെ ഒബ്സർവേറ്ററി പൊതുജനങ്ങൾക്ക് സന്ദർശിക്കാവുന്നതാണ്.
2014 ഒക്ടോബർ 10 ന് മുൻ പ്രസിഡന്റ് ബറാക് ഒബാമ ഈ പ്രദേശം സാൻ ഗബ്രിയേൽ മൌണ്ടൻസ് ദേശീയ സ്മാരകമായി നാമനിർദ്ദേശം ചെയ്തു.
സാൻ ജാസിന്റോ മലനിര ഇംഗ്ലീഷ് വിലാസം https://ml.wikipedia.org/wiki/San_Jacinto_Mountains
സാൻ ജാസിന്റോ മലനിര ( Avii Hanupach in Mojave ) അമേരിക്കൻ ഐക്യനാടുകളിലെ തെക്കൻ കാലിഫോർണിയ സംസ്ഥാനത്തെ, റിവർസൈഡ് കൗണ്ടിയിലെ കിഴക്കൻ ലോസ് ആഞ്ചെലെസിൽ സ്ഥിതിചെയ്യുന്ന പർവ്വത മേഖലയാണിത്.
ലാറ്റിൻ അമേരിക്കയിലെ പേരുകേട്ട പേട്രൻ ആയ ഹിയാസിൻത് (സ്പാനിഷിൽ സാൻ ജാസിന്റോ) എന്ന ആദ്യത്തെ ബ്ലാക്ക് ഫ്രിയർസ് സെയിന്റിന്റെ നാമത്തിലാണ് ഈ മലനിര അറിയപ്പെടുന്നത്.
സാൻ ജാസിന്റോ മലനിരകൾ തെക്കൻ കാലിഫോർണിയയിലെ ദേശീയ സ്മാരകമായിട്ടാണ് ( സാൻന്ത റോസ,സാൻ ജാസിന്റോ മലനിരകളിലെ ദേശീയ സ്മാരകം ) അറിയപ്പെടുന്നത്.
ഭൂമിശാസ്ത്രം San Jacinto mountains as viewed from the north, when approaching the gateway to Palm Springs, California on highway 62
സാൻ ജാസിന്റോ മലനിരകൾ സാൻ ബർനാർഡിനോ മലനിരകളിൽ നിന്ന് തെക്ക്-കിഴക്ക് സാൻന്ത റോസ മലനിരകളിലേയ്ക്ക് 50 കിലോമീറ്റർ വിസ്തൃതിയിൽ വ്യാപിച്ചു കിടക്കുന്ന പർവ്വതമേഖലയാണിത്.
കൂടാതെ ഈ മലനിരകൾ തെക്കൻ കാലിഫോർണിയയിൽ നിന്ന് ബജ കാലിഫോർണിയ ദ്വീപിന്റെ തെക്കെ അറ്റത്ത് 1,500 കിലോമീറ്റർ വിസ്തൃതിയിൽ അർദ്ദദ്വീപിലാണ് നിലനിൽക്കുന്നത്.
ഈ മേഖലയിലെ ഏറ്റവും ഉയരം കൂടിയ കൊടുമുടി സാൻ ജാസിന്റോ കൊടുമുടി (3,302 മീറ്റർ) ആണ്.
ഈ പ്രദേശം ഗ്രേറ്റ് ബേസിൻ ഡിവൈഡ് ഭൂപ്രദേശവും സാൾട്ടൺ സിങ്ക് വാട്ടർഷെഡ് കൂടിയാണ്.
ഈ മേഖലയുടെ കിഴക്കൻ ഭാഗത്തായി കോച്ചെല്ല താഴ്വര പരന്നു കിടക്കുന്നു.
സാൻ ജാസിന്റോ കൊടുമുടിയിൽ മൗണ്ട് സാൻ ജാസിന്റോ സ്റ്റേറ്റ് പാർക്ക് സ്ഥിതിചെയ്യുന്നു.1990-ൽ കാലിഫോർണിയ ലെജിസ്ലേച്വുർ കോച്ചെല്ല വാലി മൗണ്ടെയിൻസ് കൺസർവൻസി സൃഷ്ടിച്ച് സാൻ ജാസിന്റോ മലനിരകളെയും താഴ്വരപ്രദേശങ്ങളെയും സംരക്ഷിച്ചു പോരുന്നു.
അവലംബം ↑ Munro, P., et al. A Mojave Dictionary .
Los Angeles: UCLA.
↑ "San Jacinto Mountains".
Geographic Names Information System.
United States Geological Survey.
Retrieved 2009-05-03 ↑ National Monument detail table as of April 2012" (PDF). Bureau of Land Management. Retrieved 2012-12-27. ↑ San Jacinto".
NGS data sheet.
U.S. National Geodetic Survey.
പുറം കണ്ണികൾ San Jacinto Mountains എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
BLM: Santa Rosa and San Jacinto Mountains National Monument Archived 2004-06-03 at the Wayback Machine .
സാൻ ജോവാക്വിൻ കൗണ്ടി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ് സാൻ ജോവാക്വൻ കൗണ്ടി .
2010 ലെ യു.എസ്. സെൻസസ് പ്രകാരമുള്ള ഈ കൌണ്ടിയിലെ ജനസംഖ്യ 685,306 ആയിരുന്നു.
ഇതിൻറെ കൌണ്ടി സീറ്റ് സ്റ്റോക്ക്ടണിലാണ് .
സാൻ ജോസ്-സാൻ ഫ്രാൻസിസ്കോ-ഓക്ലാൻഡ്, CA കമ്പൈൻഡ് സ്റ്റാറ്റിസ്റ്റിക്കൽ ഏരിയയിൽ ഉൾപ്പെട്ടിരിക്കുന്ന സാൻ ജൊവാക്വൻ കൌണ്ടി, സ്റ്റോക്ക്ടൺ-ലോദി, CA മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയിലാണ് സാൻ ജോവാക്വിൻ കൌണ്ടിയും ഉൾപ്പെടുത്തിയിരിക്കുന്നത്.
വടക്കൻ കാലിഫോർണിയയിലെ മദ്ധ്യ താഴ്‍വരയിൽ സാൻ ഫ്രാൻസിസ്കോ ഉൾക്കടൽ മേഖലയുടെ കിഴക്കു ദിക്കിലാണ് ഈ കൌണ്ടി സ്ഥിതിചെയ്യുന്നത്.
കൗണ്ടിയുടെ പേരുമായി സാദൃശ്യമുള്ള സാൻ ജോവാക്വിൻ നഗരം, ഫ്രെസ്നോ കൗണ്ടി യിലാണു സ്ഥിതിചെയ്യുന്നത്.
സാൻ ജോസ്, കാലിഫോർണിയ ഇംഗ്ലീഷ് വിലാസം https://ml.wikipedia.org/wiki/San_Jose,_California
സാൻ ജോസ് നഗരം (ഔദ്യോഗികമായി സിറ്റി ഓഫ് സാൻ ജോസ്) അമേരിക്കൻ ഐക്യനാടുകളിലെ വടക്കൻ കാലിഫോർണിയയിലെ ഏറ്റവും വലിയ നഗരവും സിലിക്കൺ വാലിയിലെ സാമ്പത്തിക, സാംസ്കാരിക, രാഷ്ട്രീയ കേന്ദ്രവുമാണ്.
2015-ലെ ജനസംഖ്യാ കണക്കുകൾ പ്രകാരം 1,026,908 ജനസംഖ്യയുള്ള ഈ നഗരം ലോസ് ആഞ്ജലസും സാൻ ഡിയോഗോയും കഴിഞ്ഞാൽ  കാലിഫോർണിയയിലെ മൂന്നാമത്തെ വലിയ നഗരവും അമേരിക്കൻ ഐക്യനാടുകളിലെ ഏറ്റവും കൂടുതൽ ജനസംഖ്യയുള്ള പത്താമത്തെ നഗരവുമാണ്.
സാൻ ഫ്രാൻസിസ്കോ ഉൾക്കടലിൻറെ തെക്കൻ തീരത്തായി സാന്താ ക്ലാര താഴ്വരയുടെ മദ്ധ്യഭാഗത്തായിട്ടാണ് ഇതു സ്ഥിതി ചെയ്യുന്നു.
സാൻ ജോസ് നഗരത്തിൻറെ ആകെ വിസ്തൃതി 179.97 ചതുരശ്ര മൈലാണ് (466.1 ചതുരശ്ര കിലോമീറ്റർ).
അവലംബം ↑ ↑ ↑ ↑ ↑ ↑ ↑ ↑ 1 2 ↑ ↑ ↑ ↑
സാൻ ഗബ്രിയേൽ
സാൻ ഗബ്രിയേൽ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ലോസ് ഏഞ്ചൽസ് കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
ജൂനിപ്പെറോ സെറ സ്ഥാപിച്ച മിഷൻ ഗബ്രിയേൽ അർക്കാഞ്ചലിനെ അവലംബമാക്കിയാണ് നഗരത്തിനു നാമകരണം നടത്തപ്പെട്ടത്.
ഒരു മതപ്രവർത്തക സംഘത്തിൽനിന്ന് 1852 ൽ ലോസ് ഏഞ്ചൽസ് കൗണ്ടിയിലെ യഥാർത്ഥ ടൗൺഷിപ്പായി സാൻ ഗബ്രിയേലിനു രൂപമാറ്റം സംഭവിച്ചു.
സാൻ ഗബ്രിയേൽ നഗരം 1913 ൽ മുനിസിപ്പാലിറ്റിയായി സംയോജിപ്പിക്കപ്പെട്ടു.
നഗരത്തിന്റെ ആപ്തവാക്യം "എ സിറ്റി വിത്ത് എ മിഷൻ" എന്നതാണ്.
പലപ്പോഴും ലോസ് ഏഞ്ചൽസ് മെട്രോപ്പോളിറ്റൻ പ്രദേശത്തിന്റെ "ജന്മസ്ഥലം" എന്ന് ഈ നഗരത്തെ വിളിക്കാറുണ്ട്.
2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 39,718 ആയിരുന്നു.
സോലിമൂസ് ഇംഗ്ലീഷ് വിലാസം https://ml.wikipedia.org/wiki/Solim%C3%B5es_River Solimões river at the confluence or the Meeting of Waters with Negro River , near Manaus .
ബ്രസീലിലെ ആമസോൺ നദിയുടെ ഉപരിഭാഗവും, പെറുവിന്റെ അതിർത്തി വരെയുള്ള റിയോ നീഗ്രോ നദിയുടെ എതിർദിശയിലുമുള്ള സംഗമസ്ഥാനം ആണ് സോലിമൂസ് ( Portuguese pronunciation: [soliˈmõjs] ) ഈ നദിയുടെ ഡ്രയിനേജ് തടം തീർത്തും ഉഷ്ണമേഖലാ മഴക്കാടാണ്.
സംഗമസ്ഥാനത്ത് രണ്ട് വലിയ പോഷകനദികൾ ഇതുവരെ പ്രവേശിച്ചിട്ടില്ലെങ്കിലും, (നീഗ്രോയും മഡെയ്‌റ നദിയും) ലോകത്തിലെ ഏറ്റവും വലിയ നദിയാണ്.
ആമസോൺ നദിയുടെ സോളിമെസ് ഭാഗം പൂർണ്ണമായും ബ്രസീലിലെ ആമസോണസ് സംസ്ഥാനത്താണ് സ്ഥിതിചെയ്യുന്നത്, സംസ്ഥാനത്തിന്റെ ചില ഭാഗങ്ങളെ "സോളിമീസ് മേഖല" എന്നും വിളിക്കാറുണ്ട്.
സോളിമീസ് നദിയിലെ ഡ്രെയിനേജ് തടത്തിന്റെ പരിസ്ഥിതി പൂർണ്ണമായും ഉഷ്ണമേഖലാ മഴക്കാടുകളാണ്.
സോളിമീസ് എന്ന പേര് കൂടുതലും ബ്രസീലിയൻ പോർച്ചുഗീസ് ഉപയോഗത്തിൽ ഒതുങ്ങുന്നു.
ലോകത്തിന്റെ ബാക്കി ഭാഗങ്ങൾ നദിയുടെ ഈ ഭാഗത്തെ ആമസോൺ നദി എന്നാണ് പരാമർശിക്കുന്നത്.
അവലംബം പുറം കണ്ണികൾ Solimões River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Pacific Island Travel.com: description of Solimões River Bartlby.com: Amazon River in Peru and Brazil
04°38′09″S 70°15′57″W ﻿ / ﻿ 4.63583°S 70.26583°W ﻿ / -4.63583; -70.26583
ഈ എന്ന ലേഖനം related to a river in the Brazilian state of Amazonas ഒരു stub ആണ്.
സോള നദി കോർസോവയ്ക്കും ദിൽമാനും സമീപമുള്ള സോള നദി.
ഊർമിയ തടാകത്തിലേക്ക് ഒഴുകുന്ന ഇറാനിലെ ഒരു നദിയാണ് സോള ചായ് എന്നുകൂടി അറിയപ്പെടുന്ന സോള നദി .